google/wiki40b huggingface dataset:
Ευρωπαϊκό πρωτάθλημα πετοσφαίρισης γυναικών

Το Ευρωπαϊκό πρωτάθλημα πετοσφαίρισης γυναικών είναι η σημαντικότερη διοργάνωση πετοσφαίρισης στην Ευρώπη σε επίπεδο εθνικών ομάδων γυναικών.

Η πρώτη διοργάνωση έλαβε χώρα το 1949 στην Τσεχοσλοβακία και σε αυτήν πρώτευσε η Σοβιετική Ένωση, η οποία κατέκτησε το πρωτάθλημα αήττητη, επικρατώντας με 3-0 σετ των αντιπάλων της και στους εξι αγώνες της.

Μέχρι τη διοργάνωση του 1985 (με εξαίρεση το 1977) ο νικητής αναδεικνυόταν με βαθμολογία έπειτα από μονούς αγώνες μεταξύ των ομάδων της τελικής φάσης, χωρίς τη διεξαγωγή τελικού.

Το 1977 και από το 1987 μέχρι σήμερα, διαξάγεται τελικός, όπως και αγώνας για την 3η θέση, μετά από αγώνες σε ομίλους.
Αρχάγγελος Ηρακλείου

Ιστορικά στοιχεία

Ο Αρχάγγελος ονομαζόταν παλαιότερα Βαρβάρω (ουδέτερο). Αυτό το όνομα οφείλεται στην εγκατάσταση Βαρβάρων στρατιωτών από το Νικηφόρο Φωκά. Όπως φαίνεται από το όνομά του, και το Σκλαβεροχώρι συνοικίστηκε από σκλάβους (σλάβους) στρατιώτες του Νικηφόρου Φωκά, το 961. Το 1279 αναφέρεται το επώνυμο Σκλαβοχωρίτης, κάτοικος του χωριού Ρουσοχώρια, που πιστοποιεί ότι το χωριό υπήρχε και λεγόταν Σκλαβοχώρι.
Το Βαρβάρω αναφέρεται στον Καστροφύλακα το 1583 (Κ95) Varvaro με 37 κατοίκους και στην τουρκική απογραφή (1671) με 5 χαράτσια (Κρητικά Χρονικά Α,94). Το Σκλαβεροχώρι αναφέρεται το 1583 Sclaveroghori με 75 κατοίκους.
Min izāmō

Το Min izāmō («Η πατρίδα μου») είναι ο εθνοτικός ύμνος των Λιβονιανών. Το τραγούδι γράφτηκε από τον Κόρλι Στάλτε (1870-1947), ποιητής και πνευματικός ηγέτης των Λιβονιανών, σε μια μελωδία που συνέθεσε ο Φρέντρικ Πάτσιους (η ίδια μελωδία χρησιμοποιείται για τους εθνικούς ύμνους της Φινλανδίας και Εσθονίας). Είναι γραμμένος στη Λιβονική γλώσσα. Ο μεταφρασμένος τίτλος του τραγουδιού σημαίνει Η πατρίδα μου.

Επίσημη λετονική μετάφραση

Ai tēvzeme, ai dzimtene

un mīļā jūra te,

kur krastā sīkstas, šalcošas

vēl vecās priedes līgojas.

Vismīļākā man pasaulē

tu, dārgā tēvzeme.
Ai tēvzeme, ai dzimtene

un mīļā jūra te,

no kuras viļņi ceļu rod

šurp smilšu krastam muti dot.

Vismīļākā man pasaulē

tu, dārgā tēvzeme.
Ai tēvzeme, ai dzimtene

un mīļā jūra te,

kur zvejnieki vien dzīvot var,

kas dienā, naktī viļņus ar.

Vismīļākā man pasaulē

tu, dārgā tēvzeme.
Ai tēvzeme, ai dzimtene

un mīļā jūra te,

kur jūrmalnieku valoda

vissvētākā vēl dzirdama.

Vismīļākā man pasaulē

tu, dārgā tēvzeme.

Ελληνικά

Πατρίδα μου, μητρική μου γη,

Είσαι η αγαπημένη ακτή,

Όπου στην ακτή μεγαλώνουν
 
Τα πεύκα ακόμα παλιά, ωστόσο.

Είσαι η μοναδική μου αγάπη στον κόσμο,

Αγαπημένη μου πατρίδα.
Η πατρίδα μου, μητρική μου γη,

Είσαι η αγαπημένη ακτή,

Όπου τα κύματα κυλούν από τη θάλασσα

Και δίνουν ένα φιλί στην ακτή.

Είσαι η μοναδική μου αγάπη στον κόσμο,

Αγαπημένη μου πατρίδα.
Πατρίδα μου, μητρική μου γη,

Είσαι η αγαπημένη ακτή,

Το μέρος όπου ζουν οι ψαράδες

Οι οποίοι είναι στη θάλασσα, ημέρα και νύχτα.

Είσαι η μοναδική μου αγάπη στον κόσμο,

Αγαπημένη μου πατρίδα.
Πατρίδα μου, μητρική μου γη,

Είσαι η αγαπημένη ακτή,

Όπου η ιερή γλώσσα εξακολουθεί να ομιλείται

Τα πιο αγαπημένα μου Λιβονικά.

Είσαι η μοναδική μου αγάπη στον κόσμο,

Αγαπημένη μου πατρίδα.
2055 Ντβόρακ

Φυσικά χαρακτηριστικά

Τα φυσικά χαρακτηριστικά του Ντβόρακ είναι άγνωστα.
Αμαξάντεια

Τοποθεσία του αρχαίου δήμου

Ο δήμος της Αμαξαντείας, ήταν πιθανώς δήμος του άστεως ή της Παραλίας. Η ακριβής τοποθεσία του δήμου αυτού είναι άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς.
Σύμφωνα με τον ερευνητή του 18ου αιώνα Διονύσιο Σουρμελή ο δήμος βρισκόταν στην περιοχή Μεξάντια, η οποία μετονομάστηκε σε Μεξαμπούα και Μεξάνταγα, το οποίο μαζί με το Μπουγιάτι εσχημάτισαν το Μεξαμπούγια. Η αναφορά αυτή πιθανώς έχει σχέση με τους δυο σύγχρονους οικισμούς του Αγίου Στεφάνου Αττικής (πρώην Νέο Μπογιάτι) και της Άνοιξης Αττικής (πρώην Παλαιό Μπογιάτι).

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ιπποθοωντίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι της Αμαξαντείας

Ο δημότης της αρχαίας Αμαξαντείας ονομαζόταν Αμαξαντεύς.

Προσωπικότητες από την Αμαξάντεια

Υπήρξαν διάφοροι γνωστοί πολίτες από τον δήμο της Αμαξαντείας, όπως ο Δεξίθεος ο Αμαξαντεύς, ο βουλευτής Διόγειτος ο Αμαξαντεύς, ο βουλευτής Διόδοτος ο Αμαξαντεύς,ο βουλευτής Διονύσιος ο Αμαξαντεύς, ο βουλευτής Διότιμος ο Αμαξαντεύς, ο βουλευτής Διοφάνης ο Αμαξαντεύς, ο βουλευτής Δωρόθεος ο Αμαξαντεύς κ.α.
Στάντιον Μπαλγκάρσκα Άρμια

Ιστορία

Χτισμένο το 1923 για λογαριασμό της ΑΣ-23, το γήπεδο ήταν γνωστό υπό την ονομασία Ατλέτικ Παρκ έως το 1944, όταν η ΑΣ-23 συγχωνεύτηκε με άλλους δύο συλλόγους, προκειμένου να αποτελέσουν την Τσαβντάρ Σόφια. Από το 1944 έως το 1948, ήταν γνωστό ως Τσαβντάρ Στάντιον. Μεταξύ του 1948 και του 1990 ήταν γνωστό ως Στάδιο του Λαϊκού Στρατού, ενώ από το 1990 φέρει την ονομασία Στάντιον Μπαλγκάρσκα Άρμια. Η τωρινή κατασκευή ανεγέρθηκε από τον αρχιτέκτονα Άντον Καραβέλοφ κατά την περίοδο μεταξύ 1965-1967 στην θέση του παλαιού γηπέδου της ΑΣ-23. Ανακατασκευάστηκε εκ νέου το 1982, σε μία αναμόρφωση η οποία περιελάμβανε και την εγκατάσταση συστήματος φωτισμού.
Το 2000, το γήπεδο εξοπλίστηκε με νέα ηχητικό σύστημα τύπου Dynacord, επιπέδου 48 κιλοβάτ και 107 ντεσιμπέλ. Ο ηλεκτρικός φωτισμός, επίσης, αντικαταστάθηκε με τελευταίας γενιάς σύστημα και, πλέον, καλύπτει τον αγωνιστικό χώρο με ενέργεια της τάξεως των 2100 λουξ.

Πρόσφατες εργασίες

Στις αρχές του 2009, οι νέοι ιδιοκτήτες του συλλόγου ανακοίνωσαν ένα φιλόδοξο σχέδιο για την κατασκευή ενός νέου γηπέδου στην θέση του τωρινού, η ανέγερση του οποίου θα ξεκινούσε εφόσον η ΤΣΣΚΑ Σόφιας προκρινόταν για την φάση των ομίλων της σεζόν 2009-10 του Γιουρόπα Λιγκ, κάτι το οποίο ο σύλλογος κατάφερε να πετύχει.
Στις 13 Οκτωβρίου 2009, έγινε γνωστό από τους ιδιοκτήτες του συλλόγου πως η ανέγερση ενός νέου γηπέδου θα ξεκινούσε στις 1 Φεβρουαρίου 2010. Το τωρινό Στάντιον Μπαλγκάρσκα Άρμια θα κατεδαφιζόταν, ώστε να δημιουργηθεί ο απαραίτητος χώρος για την ανέγερση ενός νέου και σύγχρονου γηπέδου χωρητικότητας 30.000 θέσεων. Ωστόσο, οι εργασίες κατασκευής ουδέποτε ξεκίνησαν, καθώς οι διαπραγματεύσεις μεταξύ των ιδιοκτητών του συλλόγου και του Υπουργείου Αθλητισμού κατέληξαν σε αδιέξοδο. Οι ιδιοκτήτες του συλλόγου προχώρησαν στην ανακατασκευή, μονάχα, ορισμένων τμημάτων του γηπέδου, ώστε η ομάδα να λάβει άδεια συμμετοχής για το βουλγάρικο πρωτάθλημα.
Πρωτάθλημα Καλαθοσφαίρισης Ισραήλ

Διοργάνωση

Υπάρχουν δώδεκα ομάδες στη διοργάνωση που ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως το Μάιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Στο τέλος αυτών των δύο γύρων, οι ομάδες χωρίζονται σε δύο ίσους ομίλους, τον κορυφαίο όμιλο (6 ομάδες) και τον κατώτερο όμιλο (6 ομάδες). Οι ομάδες σε κάθε όμιλο παίζουν εναντίον της άλλης μία φορά. Αυτό σημαίνει ότι η κανονική περίοδος του πρωταθλήματος της Ligat Winner Sal τελειώνει μετά από όλες τις ομάδες να παίζουν 33 παιχνίδια.
Στο τέλος του πρωταθλήματος, οι οκτώ καλύτερες ομάδες του βαθμολογικού πίνακα ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την όγδοη ομάδα του βαθμολογικού πίνακα, και ούτω καθεξής στους προημιτελικούς για μία σειρά πέντε παιχνιδιών. Οι νικητές των προημιτελικών προκρίνονται σε μία σειρά πέντε παιχνιδιών στους ημιτελικούς. Οι δύο ομάδες των ημιτελικών προκρίνονται στον τελικό σε μία σειρά δύο παιχνιδιών και αναδεικνύεται ο πρωταθλητής της διοργάνωσης. Αυτό είναι παρόμοιο με τα περισσότερα πρωταθλήματα καλαθοσφαίρισης στην Ευρώπη.
Κάθε περίοδο, η τελευταία ομάδα της κανονικής περιόδου υποβιβάζεται στην Β΄ Κατηγορία (Liga Leumit) και αντικαθίστανται από την πρώτη προκριθείσα ομάδα του πρωταθλήματος.

Όριο μη Ισραηλινών παικτών

Το 2011, η διεύθυνση του πρωταθλήματος επέβαλε το όριο των τεσσάρων μη Ισραηλινών παικτών ανά ομάδα. Οι Εβραίοι είναι άμεσα επιλέξιμοι για ισραηλινή υπηκοότητα, βάσει του «Νόμου της Επιστροφής» του κράτους του Ισραήλ. Ως εκ τούτου, μη ισραηλινοί εβραίοι καλαθοσφαιριστές είναι σε θέση να ενταχθούν σε μια ομάδα στο πρωτάθλημα χωρίς να χρησιμοποιηθεί στο ρόστερ μία από τις τέσσερις θέσεις που είναι διαθέσιμες για μη ισραηλινούς παίκτες.
Παραδείγματα των εβραίων Αμερικανών που εντάχθηκαν σε ομάδες στο πρωτάθλημα περιλαμβάνουν τους Τζον Σέιερ, Τζόρνταν Φάρμαρ, Σίλβεν Λάντεσμπεργκ, Ντέιβιντ Μπλου και Νταν Γκράνφελντ.
Άνω Ποταμιά Κιλκίς

Γεωγραφία - Ιστορία

Η Άνω Ποταμιά βρίσκεται δυτικά του Γαλλικού ποταμού, σε απόσταση 5,5 χλμ. νοτιοανατολικά του Κιλκίς και 54 χλμ. βόρεια από την Θεσσαλονίκη. Μέσα από αυτήν περνάει η επαρχιακή οδός Κιλκίς - Καρτέρων. Οι κάτοικοι του είναι Πόντιοι πρόσφυγες από Πόντο και Καύκασο καθώς και λίγες οικογένειες προσφύγων από Ανατολική Θράκη. Συγκεκριμένα από τα χωριά Σιντισκόμ Καυκάσου και Άγιου Φωκά. Ως οικισμός αναγνωρίστηκε επίσημα το 1940. Σύμφωνα με το πρόγραμμα Καλλικράτης, μαζί με το Λειψύδριο, την Ακροποταμιά και την Κάτω Ποταμιά αποτελούν την τοπική κοινότητα Λειψυδρίου που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 62 κατοίκους.
Καμενίτσα Αρκαδίας

Το δημοτικό διαμέρισμα Καμενίτσας

Στο δημοτικό διαμέρισμα Καμενίτσας εκτός από το ομώνυμο χωριό ανήκει και το χωριό Καρβούνι. Το Καρβούνι είναι μικρός ορεινός οικισμός χτισμένο σε υψόμετρο 600 μέτρων στις βόρειες πλαγιές του Μαινάλου. Εχει πληθυσμό σύμφωνα με την απογραφή του 2001, 44 κατοίκους. Βέβαια τα τελευταία χρόνια το Καρβούνι έχει ερημώσει ακόμα περισσότερο υπολογίζοντας ότι εχει γυρω στους 10-15 μόνιμους κατοίκους.
Αΐ-Τάμγκα (Επαρχία Νοοκάτ)

Το Αΐ-Τάμγκα (κιργιζικά: Ай-Тамга‎) είναι χωριό στην επαρχία Νοοκάτ της περιφέρειας Ος στην νοτιοδυτική Κιργιζία. Αποτελεί μέρος του Αγροτικού Οκρούγκ Τοολός. 
Σύμφωνα με την απογραφή του 2009, ο πληθυσμός του χωριού ανερχόταν στα 2467 άτομα.
HMS Contest (R12)

Επιχειρησιακή ιστορία

Το Contest εντάχθηκε αρχικά στην 8η Μοίρα Αντιτορπιλικών που επιχειρούσε στην Άπω Ανατολή. Το 1948 επέστρεψε στο Ηνωμένο Βασίλειο για επισκευές και ανανέωση, κατά την διάρκεια της παραμονής του εκεί έγινε ενδιάμεσος εκσυγχρονισμός και το σκάφος απέκτησε τον κατάλληλο εξοπλισμό ώστε να μπορεί να δρα και και ως ναρκοθέτιδα. Το χρησιμοποιούνταν ως πλοίο εκπαιδεύσεως στην χρήση των τορπιλών στο Πόρτσμουθ. Στη συνέχεια εντάχθηκε στην 6η Μοίρα Αντιτορπιλικών, που αποτελούσε τμήμα του Home Fleet. Το 1953 έλαβε μέρος στην μεγάλη ναυτική επιθεώρηση που έλαβε χώρα στα πλαίσια των εορτασμών για την στέψη της βασίλισσας Ελισάβετ.
Ντέιβιντ Ρίβερς

Κολλεγιακή καριέρα

Ο Ντέιβιντ Ρίβερς εισήχθη το 1984 στο Πανεπιστήμιο Νοτρ Νταμ, και αγωνίστηκε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους Φάιτινγκ Άιρις. Από το Πανεπιστήμιο του Νοτρ Νταμ αποφοίτησε το 1988.

Επαγγελματική καριέρα

Μετά την αποφοίτησή του, ο Ρίβερς συμμετείχε στα Ντραφτς του ΝΒΑ, χάρη στα οποία εξασφάλισε συμβόλαιο συνεργασίας με τους τότε πρωταθλητές Λος Άντζελες Λέικερς.
Στους Λέικερς δεν είχε ιδιαίτερο χρόνο συμμετοχής, με αποτέλεσμα να μεταπηδήσει το 1989 στην έτερη ομάδα του Λος Άντζελες, τους Λος Άντζελες Κλίπερς.
Την περίοδο 1990-91, ο Ρίβερς αγωνίστηκε αρχικά στους Τούλσα Φαστ Μπρέικερς (γνωστούς και ως Σαβάνα Σπίριτς) κι έπειτα στους Μέμφις Ρόκερς.
Το 1991 επέστρεψε στους Λος Άντζελες Κλίπερς, στους οποίους παρέμεινε για ακόμη ένα χρόνο.
Την περίοδο 1992-93 αγωνίστηκε στο Πρωτάθλημα CBA για λογαριασμό των Λα Κρος Κατμπερντς, με τους οποίους μάλιστα κατέκτησε το Πρωτάθλημα.
Το 1993 αποφάσισε να αφήσει για πρώτη φορά στην καριέρα του την Αμερική και να ταξιδέψει με προορισμό την Ευρώπη.
Πρώτος Ευρωπαικός σύλλογος στον οποίο αγωνίστηκε ήταν η γαλλική Ολιμπίκ Αντίμπ, στην οποία παρέμεινε για δύο χρόνια (1993-95). Με την ομάδα της Κυανής Ακτής κατέκτησε το πρωτάθλημα Γαλλίας τη σεζόν 1994-95 απέναντι στην Πο-Ορτέζ, ενώ την ίδια περίοδο έφτασε μέχρι τους ημιτελικούς του Κυπέλλου Ευρώπης (Σαπόρτα) όπου αποκλείστηκε με 1-2 νίκες από την ιταλική Μπενετόν Τρεβίζο, παρότι διέθετε το πλεονέκτημα έδρας.
Το καλοκαίρι του 1995 πήρε μεταγραφή στον Ολυμπιακό Πειραιώς, στον οποίο παρέμεινε για δύο χρόνια έχοντας καταφέρει να κατακτήσει δύο Πρωταθλήματα Ελλάδος (1996, 1997), ένα Κύπελλο Ελλάδος (1997) και μία Ευρωλίγκα (1997).
Την περίοδο 1997-98 αγωνίστηκε στην ιταλική Φορτιτούντο Μπολόνια, με την οποία κατέκτησε το Κύπελλο Ιταλίας του 1998.
Την επόμενη διετία αγωνίστηκε στην τουρκική Τόφας ΣΚ με την οποία κατέκτησε δύο Πρωταθλήματα Τουρκίας (1999, 2000) και δύο Κύπελλα Τουρκίας (1999, 2000).
Το 2000 επέστρεψε στον Ολυμπιακό Πειραιώς, στον οποίο παρέμεινε για ένα χρόνο. Μετά το τέλος της αγωνιστικής περιόδου 2000-01, ο Ντέιβιντ Ρίβερς αποφάσισε να αποσυρθεί από την ενεργό δράση και να βάλει τέλος στην καριέρα του.
Φινλανδικά κέρματα ευρώ

Το ευρώ (EUR ή €) είναι το κοινό νόμισμα 17 κρατών μελών της Ευρωπαϊκής Ένωσης, τα οποία αποτελούν την Ευρωζώνη, μεταξύ των οποίων είναι και η Φινλανδία. Τα κέρματα έχουν μια κοινή όψη και για τις 17 χώρες και μια εθνική όψη που περιλαμβάνει ένα σχέδιο επιλεγμένο από το κράτος-μέλος για λογαριασμό του οποίου γίνεται η κοπή.
Τα φινλανδικά κέρματα ευρώ φέρουν τρία σχέδια, τα δύο εκ των οποίων βρίσκονται στα μεγάλα κέρματα, του ενός και των δύο ευρώ. Το σχέδιο της μικρής και μεσαίας σειράς κερμάτων είναι του Heikki Häiväoja, το σχέδιο του κέρματος του ενός ευρώ του Pertti Mäkinen και αυτό του κέρματος των δύο ευρώ του Raimo Heino. Όλα τα κέρματα φέρουν επίσης το έτος κοπής και τα 12 αστέρια της Ευρωπαϊκής Ένωσης.
Τα κέρματα των € 0,01 και € 0,02 (ενός και δύο λεπτών) δεν χρησιμοποιούνται στη Φινλανδία (όπως και στην Ολλανδία). Έχουν κοπεί λίγα σχετικά κέρματα, για συλλεκτικούς σκοπούς. Τα κέρματα αυτά παραμένουν νόμιμα, αλλά δεν γίνονται πλέον δεκτά στα καταστήματα. Οι τιμές στρογγυλοποιούνται στο πλησιέστερο πεντάλεπτο (€ 0,05). Έτσι, τιμές που λήγουν σε € 0,01, € 0,02, € 0,06 και € 0,07 στρογγυλοποιούνται προς τα κάτω, ενώ αυτές που λήγουν σε € 0,03, € 0,04, € 0,08 και € 0,09 προς τα πάνω. Η στρογγυλοποίηση εφαρμόζεται στο τελικό ποσό μόνο, ενώ οι καθαρές τιμές (προ ΦΠΑ για παράδειγμα) εμφανίζονται ακόμη σε υποδιαιρέσεις του ενός λεπτού (€ 0,01).
Α.Ο. Ποντίων Νίκαιας

Ο Αθλητικός Όμιλος Ποντίων Νίκαιας ήταν ποδοσφαιρικός σύλλογος με έδρα τη Νίκαια Αττικής. Επίσημο έτος ίδρυσης ήταν το 1956 και είχε χρώματα το κίτρινο και το μαύρο και έμβλημα τον ποντιακό αετό. Αποτελούσε σωματείο της Ε.Π.Σ. Πειραιά.
Ιδρύθηκε επίσημα το 1956 στην προσφυγομάνα Κοκκινιά από τους Μισαηλίδη, Κατωνίδη και Σακκά. Τότε εντάχθηκε επίσημα στα πρωταθλήματα της Ε.Π.Σ. Πειραιά, όπου και αγωνιζόταν από τη σεζόν 1956-57. Το 1997-98 κατέκτησε για πρώτη και μοναδική φορά το πρωτάθλημα Πειραιά και συμμετείχε στην Δ' Εθνική της σεζόν 1998-99, που αποτελεί και υψηλότερη του διάκριση. Επίσης τις σεζόν 1976-77 και 1995-96 υπήρξε φιναλίστ Κυπέλλου Πειραιά. Από το 2007 ο σύλλογος έχει αναστείλει τη λειτουργία του.
Από το σύλλογο, μεταξύ άλλων, τη δεκαετία του '60 αναδείχθηκαν τα αδέρφια Γιώργος και Διονύσης Σκριβάνος, ο Χρήστος Ξανθόπουλος και ο Κώστας Νομικός.
Νεοκαντιανισμός

Ο νεοκαντιανισμός (αγγλικά: Neo-Kantianism) αποτελεί φιλοσοφικό ρεύμα του 19ου αιώνα που επεδίωκε την αποκατάσταση της γενικής θεωρίας του Εμμάνουελ Καντ για τη γνώση σαν βάση της φιλοσοφίας.Η σχολή αυτή απορρίπτει το «πράγμα καθ’ αυτό» του Καντ.. Αναπτύχθηκε σαν αντίδραση στον υλισμό και τον ιδεαλισμό των μέσων του 19ου αιώνα.
335 Ροβέρτα

Φυσικά χαρακτηριστικά

Η μέση διάμετρος της Ροβέρτας υπολογίσθηκε σε 89,1 χιλιόμετρα (από δεδομένα του IRAS), ενώ η μάζα της εκτιμάται σε 740 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι F (υπότυπος ανθρακούχου), ενώ το άλβεδό της είναι 0,058 (από δεδομένα του IRAS). Η Ροβέρτα περιστρέφεται γύρω από τον εαυτό της μία φορά κάθε 12 ώρες και 2 λεπτά. Η μέση θερμοκρασία στην επιφάνειά της εκτιμάται σε 95 περίπου βαθμούς Κελσίου κάτω από το μηδέν.
Ισταντεβάτα

Η Ισταντεβάτα είναι η θεότητα, που κατά το Βουδισμό, ιδιαίτερα τον ταντρικό, επιλέγει κάθε πιστός για την προσωπική προστασία του. Η επιλογή αποφασίζεται σε ειδική τελετή μύησης του νεοφώτιστου.
Είναι ιδιαίτερα σημαντικός στις σχολές Σμάρτα και Μπάκτι όπου οι ασκούμενοι επιλέγουν να λατρεύουν τη μορφή του Θεού που τους εμπνέει. Στο Σμαρτισμό, επιλέγεται μία από τις πέντε κύριες θεότητες. Ακόμη και στις ονομασίες που επικεντρώνονται σε μια μοναδική αντίληψη του Θεού, όπως ο Βαϊσναβισμός, υπάρχει η έννοια Ισταντέβα. Για παράδειγμα, στο Βαϊσναβισμό δίδεται ιδιαίτερη έμφαση σε μια συγκεκριμένη μορφή του Κυρίου Βισνού ή ενός από τα Άβαταρ του (π.χ. ο Κρίσνα ή ο Ράμα) και παρομοίως στον Σακτισμό δίδεται έμφαση σε μια συγκεκριμένη μορφή της Θεάς όπως η Παρβάτι ή η Λάξμι. Η αίρεση Σουαμιναραγιάν του Βαϊσναβισμού έχει μια παρόμοια αντίληψη, αλλά υποστηρίζει ότι ο Βισνού και ο Σίβα είναι διαφορετικές όψεις του ίδιου Θεού.
Κυβερνητικός Εκπρόσωπος (Κύπρος)

O Kυβερνητικός Εκπρόσωπος της Κυβέρνησης της Κυπριακής Δημοκρατίας είναι υπεύθυνος για την έκφραση της πολιτικής της κυβέρνησης τόσο στο κυπριακό πρόβλημα όσο και σε θέματα εσωτερικής διακυβέρνησης. Oυσιαστικά έχει την ευθύνη της προβολής και εκλαΐκευσης της κυβερνητικής πολιτικής και του συντονισμού των διαφωτιστικών δραστηριοτήτων του Γραφείου Τύπου και Πληροφοριών.
Στα πλαίσια της άσκησης των καθηκόντων του ενημερώνει τους πολιτικούς συντάκτες των ΜΜΕ. Ετοιμάζεται σχετικό κείμενο με τις δηλώσεις του και τις ερωταπαντήσεις που καταχωρείται στην ιστοσελίδα του ΓΤΠ. Οι δηλώσεις αυτές μεταφράζονται στην αγγλική γλώσσα και καταχωρούνται στην πιο πάνω ιστοσελίδα.
Επίσης κατά καιρούς, και ανάλογα με τις εξελίξεις στο κυπριακό πρόβλημα, ενημερώνει τους ξένους ανταποκριτές που βρίσκονται μόνιμα στην Κύπρο. Ενημερώνει ακόμη και τους ξένους δημοσιογράφους που επισκέπτονται το νησί.
Από το 1965 μέχρι το 1983 ο Διευθυντής του ΓΤΠ ήταν ταυτόχρονα και Κυβερνητικός Εκπρόσωπος. Από το 1983 διαχωρίσθηκαν οι δυο θέσεις και ο μεν Διευθυντής του ΓΤΠ είναι δημόσιος υπάλληλος, ο δε Κυβερνητικός Εκπρόσωπος πολιτικό πρόσωπο, που επέχει θέση Υπουργού και διορίζεται από τον Πρόεδρο της Δημοκρατίας.
Σήμερα Κυβερνητικός Εκπρόσωπος είναι ο κ. Πρόδρομος Προδρόμου, ο οποίος διαδέκτηκε τον Δρα. Νίκο Χριστοδουλίδη. Ο κ. Προδρόμου ανέλαβε επίσημα τα καθήκοντα του Κυβερνητικού Εκπροσώπου της Κυπριακής Κυβερνήσεως την 01 Μαρτίου 2018.
Συνειδητή κοινότητα

Συνειδητή κοινότητα (ή κοινότητα από πρόθεση) είναι μία σχεδιασμένη οικιστική κοινότητα με σκοπό να προσφέρει ένα πολύ υψηλότερο βαθμό κοινωνικής αλληλεπίδρασης στα μέλη της σε σχέση με άλλες κοινότητες. Τα μέλη μιας συνειδητής κοινότητας συχνά μοιράζονται ένα κοινό κοινωνικό, πολιτικό ή πνευματικό όραμα και μοιράζουν μεταξύ τους ευθύνες και πρώτες ύλες.
Ο όρος συνειδητή κοινότητα χρησιμοποιήθηκε επίσημα έπειτα από μια συνάντηση το 1948 στις ΗΠΑ ατόμων που ενδιαφέρονταν για την ίδρυση εναλλακτικών κοινοτήτων. Ο όρος «Συνειδητή» εκφράζει τη συνειδητή θέληση των ατόμων να βρεθούν μεταξύ τους. Η FIC (Fellowship for Intentional Community), που γεννήθηκε τότε, διέκρινε τις εξής κατηγορίες Συνειδητών Κοινοτήτων: οικοδομικοί συνεταιρισμοί, κοινοπραξίες γης (land trusts), κομμούνες, κιμπούτς, άσραμς, κοοπερατίβες σπιτιών και οικοκοινότητες.

Χαρακτηριστικά

Οι σκοποί ποικίλουν για κάθε συνειδητή κοινότητα. Αυτοί περιλαμβάνουν τη συλλογική ιδιοκτησία και διαχείριση των πόρων (κομμούνες ή κολεκτίβες), δημιουργία γειτονιών για οικογένειας (οικοδομικοί συνεταιρισμοί) ή οικολογική διαβίωση σε οικοκοινότητες με σκοπό τη βιωσιμότητα. Μερικές κοινότητες είναι κοσμικές, άλλες έχουν πνευματική / θρησκευτική βάση. Συνήθως όλες δίνουν βάρος στην ηθική αξία της ισονομίας. Άλλα κοινά θέματα είναι η εθελοντική απλότητα, η ομαδική και ατομική ανάπτυξη και η αυτονομία. Μερικές κοινότητες δημιουργούνται για να προσφέρουν βοήθεια σε μη-ικανά άτομα, όπως για παράδειγμα μετανάστες, άστεγους, ανθρώπους με κινητικά προβλήματα. Μερικές κοινότητες διατηρούν κέντρα εκμάθησης ή υγείας.
Ερρίκος του Ελμπέφ

Βιογραφία

Γεννήθηκε στο Οτέλ ντ' Ελμπέφ στο Παρίσι και ήταν γιος του Καρόλου Β' δούκα του Ελμπέφ και της 2ης συζύγου του Ελισάβετ ντε Λα Τουρ ντ' Ωβέρν, κόρης του Μαυρίκιου δούκα του Mπουαγιόν. Η μητέρα του ήταν ανιψιά του Ερρίκου υποκόμη του Τουρέν, στρατάρχη της Γαλλίας. Ο ίδιος ήταν ευγενής της Γαλλίας. Η αδελφή του Σουζάνα-Ενριέττα είχε παντρευτεί τον Φερδινάνδο-Κάρολο δούκα της Μάντουα. Ο θείος του Φραγκίσκος-Μάριος είχε κόρες την Βεατρίκη-Ιερωνύμη, ηγουμένη του αβαείου στο Ρεμιρεμόν και την Ελισάβετ-Θηρεσία, μάμμη του Καρόλου πρίγκιπα του Σουμπίζ, στρατάρχη της Γαλλίας.
Είχε δύο μεγαλύτερους αδελφούς και δεν αναμενόταν να διαδεχθεί τον πατέρα του, αλλά ο πρώτος αδελφός του απεβίωσε το 1690 και ο δεύτερος στην ηλικία των 9 ετών, έτσι όταν το 1692 απεβίωσε ο πατέρας του, έγινε ο ίδιος δούκας του Ελμπέφ.
Απεβίωσε το 1748· οι δύο γιοί του είχαν αποβιώσει νέοι, έτσι τον διαδέχθηκε ο αδελφός του Εμμανουήλ-Μαυρίκιος ως δούκας του Ελμπέφ.
1080p

Το 1080p (γνωστό και ως Full HD ή FHD και BT.709) είναι ένα σύνολο μεθόδων προβολής HDTV βίντεο υψηλής ευκρίνειας που χαρακτηρίζονται από 1080 οριζόντιες γραμμές κατακόρυφης ανάλυσης και προοδευτική σάρωση, σε αντίθεση με την πεπλεγμένη προβολή που αποτελεί αντικείμενο του προτύπου 1080i. Με τον όρο 1080p  συνήθως υπονοείται και λόγος διαστάσεων 16:9, από τον οποίο προκύπτει ανάλυση 1920x1080 εικονοστοιχείων (2,1 megapixel), η οποία στο εμπόριο αναφέρεται συχνά ως Full HD.

Blu-ray Disc

Οι δίσκοι Blu-ray είναι σε θέση να κρατάν 1080p HD περιεχόμενο, και οι περισσότερες ταινίες κυκλοφορούν HD σε Blu-ray Disc. Η προδιαγραφή του δίσκου Blu-ray video επιτρέπει την κωδικοποίηση των 1080p23.976, 1080p24, 1080i50, και 1080i59.94. Γενικά αυτό το είδος του βίντεο τρέχει σε 30 με 40 megabits ανά δευτερόλεπτο, σε σύγκριση με τα 3,5 megabits ανά δευτερόλεπτο για συμβατικό πρότυπο μετάδοσης.

Smartphones

Τα Smartphones με οθόνη 1080p FullHD έχουν διατεθεί στην αγορά από το 2012. Από το 2014 στα smartphones έχουν ενσωματωθεί ακόμα υψηλότερες αναλύσεις.

Περιεχόμενο στο διαδίκτυο

Αρκετές ιστοσελίδες, συμπεριλαμβανομένου του YouTube, επιτρέπουν τα βίντεο να φορτωθούν σε μορφή 1080p. Το YouTube έχει περιεχόμενο 1080p σε περίπου 4 megabits ανά δευτερόλεπτο σε σύγκριση με τα 30-40 megabits Blu-ray ανά δευτερόλεπτο. Οι ψηφιακές υπηρεσίες διανομής προσφέρουν επίσης 1080p περιεχόμενο, όπως ταινίες σε Blu-ray Disc ή και από πηγές εκπομπής. Αυτό μπορεί να περιλαμβάνει υπηρεσίες διανομής όπως peer-to-peer ιστοσελίδες και δημόσια ή ιδιωτικά δίκτυα παρακολούθησης.
Το Netflix προσφέρει UHD περιεχόμενο στις ΗΠΑ και σε άλλες χώρες μέσω της επιλογής των παροχών υπηρεσιών Διαδικτύου από το 2013.

Τηλεοράσεις και προβολείς των καταναλωτών

Από το 2012, οι περισσότερες τηλεοράσεις των καταναλωτών που πωλούνται παρέχουν εισόδους 1080p, κυρίως μέσω HDMI, και υποστηρίζουν την πλήρη ανάλυση υψηλής ευκρίνειας. Η ανάλυση 1080p είναι διαθέσιμη σε όλους τους τύπους της τηλεόρασης, συμπεριλαμβανομένου της τεχνολογίας πλάσματος, LCD και DLP.

Βιντεοκάμερες και φωτογραφικές μηχανές

Πολλές επαγγελματικες βιντεοκάμερες και φωτογραφικές μηχανές DSLR, και τα καινούρια smartphones μπορούν να καταγράψουν 1080p24, 1080p25, 1080p30 ανάλυση βίντεο,